Diari Oficial de la Generalitat Valenciana


Sumari del DOGV 7253, del 11-04-2014 (2014/3148)

RESOLUCIÓ de 24 de març de 2014, de la directora general de Seguretat i Protecció Ciutadana, per la qual es prorroguen les beques concedides per a la realització de pràctiques professionals en la Direcció General de Seguretat i Protecció Ciutadana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3148


Data del document
:   24-03-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 24 de març de 2014, de la directora general de Seguretat i Protecció Ciutadana, per la qual es prorroguen les beques concedides per a la realització de pràctiques professionals en la Direcció General de Seguretat i Protecció Ciutadana. [2014/3148]  
Primer. Per mitjà de l'Orde 2/2012, de 28 de desembre, de la Conselleria de Governació i Justícia, es convoquen tres beques per a la realització de pràctiques professionals en la Direcció General de Seguretat i Protecció Ciutadana (DOCV 6938, 08.01.2013).  
Segon. Amb data 17 de maig de 2013 (DOCV 7039, 05.06.2013), es dicta la resolució de la directora general de Seguretat i Protecció Ciutadana, per la qual es concedixen les beques esmentades per a la realització de pràctiques professionals en la Direcció General de Seguretat i Protecció Ciutadana. Esta resolució és objecte d'una correcció d'errades publicada en el DOCV número 7041, de 07.06.2013.  
  
Esta resolució acorda concedir les beques per a la realització de pràctiques professionals a Violeta Pardo Pérez, a Francisco Javier Llavador Piqueras i a Ana María Segarra Dura.  
Tercer. El període de duració de les beques està establit en el punt quart de la resolució de la directora general de Seguretat, i el període de gaudi és de dotze mesos, i entrarà en vigor l'endemà de la publicació d'esta, és a dir el dia 8 de juny de 2013.  
L'article 5 del Decret 132/2009, de 4 de setembre, del Consell, pel qual es regula la concessió de beques disposa: «1. El període de duració de la beca s'establirà en cada convocatòria, sense que, en cap cas, puga excedir un màxim de dotze mesos, comptadors des del dia que s'indique en la resolució de concessió corresponent, sense perjuí de la possibilitat de pròrroga en els termes establits en l'apartat següent.  
  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que es realitze així ho requerisca o ho aconselle».  
  
D'acord amb la previsió del decret esmentat, l'Orde 2/2012, de 28 de desembre, de la Conselleria de Governació i Justícia, preveu la possibilitat de pròrroga del període de gaudi de les beques en la base sexta: [?] «2. Sense perjuí del que preveu el paràgraf anterior, la duració de les beques podrà prorrogar-se, per mitjà una resolució expressa, per un període màxim de dotze mesos, sempre que hi haja crèdit adequat i suficient en els pressupostos de la Generalitat per a l'exercici 2014 i 2015, i que l'exercici de l'activitat que es realitze així ho requerisca o ho aconselle».  
Quart. La Llei 6/2013, de 26 de desembre, de Pressupostos de la Generalitat per a l'exercici 2014, aprova la línia de subvenció T7270000, Beques per a treballs i estudis d'investigació, del programa 222.20, per tant hi ha crèdit adequat i suficient per a finançar la pròrroga de les beques.  
Quint. Les activitats que els beneficiaris de les beques desenrotllen, com ara la realització de treballs i estudis d'investigació relacionats amb estes, per a la millora i l'actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desenrotllament i la difusió de la biblioteca de l'IVASPE, aconsellen la pròrroga del període de gaudi d'aquelles per a complir eficaçment l'objectiu de la convocatòria de donar suport a la formació complementària i contribuir a la millora i especialització professional d'aquells.  
Sext. La competència per a dictar esta resolució correspon, per delegació, a la directora general de Seguretat i Protecció Ciutadana, de conformitat amb el que establix l'article segon de l'Orde 2/2012, de 23 de febrer, de la Conselleria de Governació i Justícia.  
  
Vistos els fets i fonaments de dret exposats, resolc:  
1. Prorrogar el període de gaudi de les beques concedides a Violeta Pardo Pérez, a Francisco Javier Llavador Piqueras i a Ana María Segarra Dura, des del dia 8 de juny de 2014 fins al 31 de desembre de 2014, els dos inclosos, a càrrec de la dotació de la línia pressupostària T7270000 del programa 222.20, Formació IVASPE, de la Conselleria de Governació i Justícia.  
2. Prorrogar el període de gaudi de les beques concedides a Violeta Pardo Pérez, a Francisco Javier Llavador Piqueras i a Ana María Segarra Dura, des del dia 1 de gener de 2015 fins al dia 7 de juny de 2015, els dos inclosos, i este període està condicionat al fet que les Corts Valencianes aproven el crèdit pressupostari adequat per mitjà de la Llei de Pressupostos per a l'exercici 2015.  
Esta resolució posa fi a la via administrativa i en contra es podrà interposar un recurs potestatiu de reposició, en el termini d'un mes, davant del conseller de Governació i Justícia, d'acord amb el que establixen els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, o bé directament un recurs contenciós administratiu, en el termini de dos mesos comptadors des de l'endemà de la notificació d'esta resolució, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 24 de març de 2014.- La directora general de Seguretat i Protecció Ciutadana: Sonia Vega Cueje.